NaiveNeuron/SloPal huggingface dataset:
M. Sabolová, poslankyňa: (2010-02-09):
A prípadne druhá moja otázka, aj keď sme ten zákon museli prerokovať v skrátenom konaní, aby bol zaradený teraz do prvého čítania, či nemôžeme počkať s druhým čítaním na marcovú schôdzu, a tým pádom ho vyčistiť tak, aby sa nám nevrátil späť. A zároveň jeho účinnosť je 1. máj, zdá sa mi, veľmi neskoro a bolo by dobré aj k tejto veci sa vyjadriť.
Bugár, Béla, podpredseda NR SR (2018-02-14):
Pán poslanec Mizík.
Hrnčiar, Andrej, podpredseda NR SR (2017-11-30):
Chcem sa opýtať, kto sa hlási do rozpravy ústne? Nikto. Chce sa k vystúpeniam poslancov vyjadriť niektorý člen vlády? Nie. Vyhlasujem rozpravu za skončenú. Prerušujem rokovanie o tomto bode. Hlasovať o uznesení budeme na rokovaní nasledujúcej schôdze. Otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásili títo poslanci: pán poslanec Drobný, pán poslanec Klus, pán poslanec Pčolinský, pani poslankyňa Grausová a pán poslanec Dostál. Nech sa páči, pán poslanec Drobný.
Laššáková, Jana, podpredsedníčka NR SR (2015-12-11):
Nech sa páči, pán poslanec Muránsky, máte slovo. Pán poslanec vystupuje za klub Kresťanskodemokratického hnutia. Pripraví sa pán poslanec Raši. Nech sa páči.
Blanár, Juraj, podpredseda NR SR (2020-12-03):
Ďakujem. Vážené kolegyne, kolegovia, skôr ako dám možnosť teraz prihlásiť sa ústne do rozpravy, chcem dať procedurálny návrh na základe štyroch poslaneckých klubov koalície, ktoré navrhujú, že zajtra o 11.00 hodine by sa nehlasovalo. Rokovalo by sa ďalej s tým, že hlasovalo by sa o 11.00 hodine v utorok. Je všeobecný súhlas? (Súhlasná reakcia z pléna.) Áno. Výborne, ďakujem pekne. Teraz dávam možnosť prihlásiť sa ústne do rozpravy, nech sa páči. Všetci využili možnosť. Ak áno, ešte pán poslanec a predseda Vetrák, takže uzatváram možnosť prihlásiť ústne do rozpravy. Šiesti páni poslanci. Ako prvý pán poslanec Ľubomír Petrák. Nech sa páči.
Blaha, Ľuboš, podpredseda NR SR (2024-02-16):
Pani poslankyňa Lucia Plaváková.
Grendel, Gábor, podpredseda NR SR (2022-04-28):
Pán poslanec Jarjabek.
Kalavská, Andrea, ministerka zdravotníctva SR (2018-12-03):
Dobrý deň. Vážený pán predsedajúci, vážené dámy, vážení páni, prepáčte, prosím vás, že meškám, ja som mala teraz tripartitu a tá debata bola vždy búrlivá a príjemná. Takže predmetom predloženého návrhu zákona je reakcia na spustenie elektronického zdravotníctva do praxe. V ustanovenom rozsahu a na presne vymedzený účel sa navrhuje umožnenie prístupu nových osôb, upresňuje sa rozsah prístupu zdravotníckych pracovníkov, upravuje sa spôsob zapisovania a rozsah zapisovaných údajov. Navrhuje sa, aby sa poskytovateľ, ktorý vedie zdravotnú dokumentáciu v národnom zdravotníckom informačnom systéme vytváraním elektronických (ministerka si odkašľala), pardon, zdravotných záznamov v elektronickej zdravotnej knižke, nemal povinnosť viesť a uchovať zdravotnú dokumentáciu v listinnej podobe. Veľmi pekne vám ďakujem za pozornosť.
Bugár, Béla, podpredseda NR SR (2017-02-14):
Vážené panie poslankyne, vážení páni poslanci, otváram rokovanie 13. schôdze Národnej rady Slovenskej republiky, ktorú predseda Národnej rady zvolal podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 42 poslancov. Prosím, aby sme sa pred začatím rokovania prezentovali stlačením tlačítka. Nech sa páči, prezentujme sa. (Prezentácia.) Prítomných 119, za 12 atď., to znamená, že je nás dostatok, aby sme mohli pokračovať v rokovaní. Na 13. schôdzi Národnej rady Slovenskej republiky overovateľmi budú páni poslanci Ľubomír Želiezka a Anna Verešová. Náhradníkmi budú Vladimír Matejička a Jana Cigániková. Na dnešnom rokovacom dni o ospravedlnenie svojej neúčasti požiadali poslanci Eva Antošová, Katarína Cséfalvayová, Branislav Gröhling, Juraj Kolesár a Eva Smolíková. Takže poslanci žiadajú na tejto schôdzi prerokovať návrh na vyslovenie nedôvery predsedovi vlády Slovenskej republiky Robertovi Ficovi. Podľa čl. 88 ods. 1 ústavy na návrh, teda návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program tejto schôdze nemusíme schvaľovať. Návrh má tlač 431. Uvedený návrh podľa § 109 ods. 3 zákona o rokovacom poriadku predseda Národnej rady pridelil na prerokovanie všetkým výborom Národnej rady s tým, že ako gestorský bol určený ako vždy ústavnoprávny výbor. (Rokovanie o návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi , tlač 431.)
Matečná, Gabriela, ministerka pôdohospodárstva a rozvoja vidieka SR (2017-10-11):
Ďakujem veľmi pekne. Takže v druhom čítaní predkladaný návrh zákona o poskytovaní podpory a dotácie v pôdohospodárstve a v rozvoji vidieka aktualizuje právnu úpravu týkajúcu sa poskytovania podpory a dotácie v pôdohospodárstve a v rozvoji vidieka, vymedzuje pôsobnosť orgánov štátnej správy pri poskytovaní podpory a dotácie v pôdohospodárstve a v rozvoji vidieka, zabezpečuje ochranu finančných záujmov v rámci Európskeho poľnohospodárskeho záručného fondu a Európskeho poľnohospodárskeho fondu pre rozvoj vidieka a upravuje pôdohospodársky poradenský systém. Predkladaný návrh zákona zároveň upravuje konanie o priamych podporách, čím zdokonaľuje výkon právomocí orgánov štátnej správy v rámci schvaľovania žiadostí o podporu. V tomto smere ide najmä o osobitosti vo vzťahu k zákonu o správnom konaní a k ustanoveniam zákona o EŠIF-och, taktiež upravujúcim poskytovanie podpôr. Príprava návrhu zákona a jeho posudzovanie v rámci medzirezortného pripomienkového konania, pripomienkovania odbornou verejnosťou a posudzovania v poradných orgánoch vlády Slovenskej republiky bolo veľmi náročné a trvalo pomerne dlho, čo okrem iného svedčí o dôležitosti navrhovanej právnej úpravy pre subjekty, ktoré hospodária na pôde, ako aj pre štátne orgány garantujúce finančnú disciplínu. Predkladané znenie má podľa môjho názoru podobu rešpektujúcu tak potreby podnikateľského prostredia, ako aj potrebu garantovania finančnej disciplíny pri čerpaní finančných prostriedkov Európskej únie, ako aj prostriedkov štátneho rozpočtu. V rámci doterajšieho prerokúvania odznelo v pléne Národnej rady Slovenskej republiky i v jej výboroch viacero podnetov a otázok a predpokladám, že táto diskusia bude pokračovať aj dnes. Aj keď si myslím, že prerokovaním návrhu a prijatím pozmeňovacích návrhov k nemu v gesčnom výbore boli všetky nejasnosti odstránené, som pripravená odpovedať na otázky a diskutovať o riešení naznačených problémov, avšak dovoľte mi zvýrazniť, že predložený návrh nerieši komplexne poskytovanie podpôr v poľnohospodárstve, ja som tu už zvýraznila aj pri prvom čítaní. Z hľadiska obsahovej sa týka iba priamych platieb a neprojektovaných podpôr a poskytovania štátnej pomoci. Z hľadiska systémového je to predpis, ktorý má ani nie tak hmotnoprávny obsah, ale rieši najmä kompetencie a procesný postup orgánov rozhodujúcich o poskytovaní vyššie uvedených druhov podpôr a dotácií. Vážený pán predsedajúci, vážené panie poslankyne, páni poslanci, vzhľadom na vyššie uvedené, dovoľujem si vás požiadať o prerokovanie predloženého návrhu a jeho schválenie. Ďakujem pekne zatiaľ.
Paška, Pavol, predseda NR SR (2014-03-26):
Dámy a páni, budeme pokračovať v prerušenom rokovaní programu 33. schôdze. Poprosím pána ministra spravodlivosti Tomáša Boreca, aby uviedol v prvom čítaní vládny návrh zákona č. 122 o ochrane osobných údajov. Máte slovo, pán minister. Kolegyne, kolegovia, poprosím vás, začíname rokovať. (Zaznievanie gongu.) (Rokovanie o vládnom návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov , tlač 952.)
Potocký, Milan, poslanec NR SR (2022-05-25):
Ďakujem za slovo. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov, zákona o publikáciách, tlač 898, v druhom čítaní. Výbor Národnej rady Slovenskej republiky pre kultúru a médiá ako gestorský výbor podáva Národnej rade spoločnú správu výborov. Národná rada č. 1306 zo 16. marca 2022 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru, výboru pre ľudské práva a národnostné menšiny a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a stanoviskách poslancov odporúča Národnej rade uvedený návrh zákona, tlač 898, schváliť. O pozmeňujúcich a doplňujúcich návrhoch gestorský výbor odporúča hlasovať spoločne o bodoch 1 až 41 s odporúčaním schváliť. Spoločná správa výborov v Národnej rade bola schválená uznesením č. 166 z 26. apríla 2022. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som, otvorte, prosím, rozpravu.
J. Brocka, poslanec: (2001-10-23):
Ďakujem pekne. I. Presperín, podpredseda NR SR: Ďalej o slovo požiadal pán minister Kukan.
Hambálek, Augustín, poslanec NR SR (2015-11-24):
Dajte, prosím, pán predseda, teraz hlasovať o pozmeňujúcom návrhu pána poslanca Šucu.
Miškov, Juraj, minister hospodárstva SR (2010-12-15):
Dobré ráno. Vážení páni poslanci, vážený pán predseda, vážený pán podpredseda, predkladám vám na prerokovanie vládny návrh zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov. Jedným z cieľov navrhovanej úpravy je vytvoriť pre územné vojenské správy možnosť vykonávať odvody registrovaných občanov v čase vojny a vojnového stavu na jednom mieste v kraji alebo v jednotlivých obvodoch podľa trvalého pobytu registrovaných občanov. Novým spôsobom sa navrhuje upraviť povinnosť oznamovať údaje o zdravotne ťažko postihnutých občanoch s cieľom spresniť evidencie osôb, ktoré môžu byť určené na doplnenie ozbrojených síl. Ďalej sa navrhuje upraviť rozsah odbornej prípravy vojakov v zálohe zaradených do aktívnych záloh tak, aby bola zohľadnená vojenská odbornosť týchto vojakov. Zákon o brannej povinnosti sa navrhuje doplniť aj o iné správne delikty, na základe čoho budú územné vojenské správy sankcionovať zamestnávateľov za nesplnenie oznamovacej povinnosti týkajúcej sa oslobodenia zamestnancov od výkonu mimoriadnej služby. V nadväznosti na navrhované zmeny zákona o brannej povinnosti sa navrhujú aj zmeny a doplnenie zákona o alternatívnej službe v čase vojny a vojnového stavu. Vážený pán predseda, vážené panie poslankyne, vážení páni poslanci, dovoľujem si vás požiadať o prerokovanie návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
Grendel, Gábor, podpredseda NR SR (2020-12-17):
Štyri faktické poznámky na vystúpenie pána poslanca Richtera. Končím možnosť prihlásiť sa s faktickými. Ako prvý pán poslanec Kéry.
Blanár, Juraj, podpredseda NR SR (2021-10-21):
Pani poslankyňa Sulanová s faktickou poznámkou.
Hlina, Alojz, poslanec NR SR (2015-01-28):
Ďakujem pekne. Možno už len pre pamäť miesta a času. Dal som návrh, či by sa nedali zachrániť peniaze živnostníkov, ktorí robili pre Váhostav. Nedali. Dal som návrh, či by náhodou vzhľadom na okolnosti nemohol niekto iný z pätnástich členov prísť predstaviť tie zákony? Nemohol. Vyhrali ste voľby, asi máte na to právo, ale podľa mňa majú právo aj iní ľudia, ktorí nevolili SMER, sa tomu postaviť. Viete, ak tu existuje skupina ľudí, ktorým to nevadí, hej, že ich okrádajú, hej, že im kradnú z garáže, z obývačky, z vrecka, nuž, čo už. Sancta simplicitas, by niekto povedal, svatá to prostota. Asi to tak má byť. Ale uznajte, ja verím, že sa na tom zhodneme aj s pánom Čížom, že tu existuje skupina, ktorá v zásade sa nechce nechávať okradnúť a má právo vyjadriť sa naozaj možno aj expresívnejšími formami. Ako, čo je moc, je veľa. Proste tak krásny, tak malebný prípad, to je úplne malebný, to je úplne čítankové, to Olaf, Olaf, keď, či jak sa oni volajú, čo to, jak majú nejaké semináre, tak nech si to zoberú, nech to pani Remišová, nech si to dá preložiť a nech to učia, že aký je čítankový prípad toho, že čo je možné niekde v 21. storočí v krajine, v strednej Európe. My nehovoríme o rovníkovej Afrike, my hovoríme o strednej Európe. A má to tu obhajcov ešte. Ako naozaj dovtedy sa chodí s krčahom pre vodu, kým sa nerozbije. Proste, čo je moc, je veľa. Počiatek podpisuje, nepozerá napravo, naľavo. Pavlis už podpísal, teraz sa len domáha svojho zisku. Alebo čoho sa to vlastne tí ľudia domáhajú, na úkor koho? Veď tie peniaze sa nerodia, nekotia na strome. Však tie peniaze vytiahnete od ľudí.
Ľ. Jahnátek, minister hospodárstva SR: (2009-09-16):
Cieľom predloženej novely zákona je doplnenie a precizovanie niektorých ustanovení, ktoré vyplývajú zo smernice Rady č. 2006/67ES z 24. júla 2006, ktorou sa členským štátom ukladá povinnosť udržiavať minimálne zásoby ropy alebo ropných výrobkov a ktorou Európske spoločenstvo zaviazalo členské krajiny povinne udržiavať núdzové zásoby ropy a ropných výrobkov vo výške priemernej 90-dňovej spotreby vybraných ropných výrobkov a uložilo im tiež povinnosť vytvoriť v každej krajine právne predpisy umožňujúce vládam počas ropnej núdze prijať opatrenia na obmedzenie dopytu po ropných výrobkoch, a tým aj ich spotreby. Vytvorenie núdzových zásob na obdobie 90 dní priemernej spotreby bolo jednou z podmienok pre prijatie Slovenskej republiky za člena Európskej únie. Keďže Slovenská republika túto podmienku nespĺňala a vytvorenie zásob na požadovanú úroveň predstavovalo značné finančné nároky, bolo dohodnuté tzv. prechodné obdobie, a to do konca roku 2008. S tým súvisiace potrebné finančné prostriedky zabezpečila Správa rezerv predajom štátnych hmotných rezerv na základe ich reštrukturalizácie. Novelou sa tiež upravujú tie ustanovenia zákona, ktoré priamo súvisia s prechodom na menu euro od 1. 1. 2009. Predložený návrh nebude mať negatívny dopad na štátny rozpočet, na rozpočty obcí, rozpočty vyšších územných celkov a na verejné financie. Návrh zákona je v súlade s Ústavou Slovenskej republiky, inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Vážená pani predsedajúca, vážené panie poslankyne, páni poslanci, dovolím si vás požiadať o podporu predloženého vládneho návrhu. Ďakujem.
Heger, Eduard, poslanec NR SR (2019-03-26):
Ďakujem pekne. Kolega Simon, veľká vďaka za toto vystúpenie. Ja by som chcel zareagovať na dve veci, teda jednak tí kontrolóri, ktorým si sa venoval pomerne dlho, ale chcel by som vypichnúť to, tie kompetencie, že naozaj je veľmi dôležité, aby tie kompetencie boli jasne stanovené. A takisto, ako už tu odznelo aj predtým v rozprave, nejaká taxatívnosť musí byť zadefinovaná, pretože ak ten kontrolór dostane úplne voľné ruky, tak to vieme, že toto vždy vedie a vytvára priestor pre korupciu, pretože nie sú jasné pravidlá, na základe ktorých sa má správať. A toto vieme, že obzvlášť na Slovensku vie byť zneužité v neprospech štátu, v neprospech samotného podnikateľa a častokrát v prospech iba toho kontrolóra. A toto tu nemôžme v žiadnom prípade živiť, takže preto je veľmi dôležité, aby tieto veci boli explicitne pomenované a zadefinované, aby ten rámec, bolo zadefinované. Druhá vec, veľmi jasne a opäť si to potvrdil, sú tie výsledky pani ministerky za tieto tri roky. Už len na tých dvoch číslach, čo je bilancia, že začínali z mínus 1,1 miliardou a dnes sú na mínus 1,7 s rastúcou tendenciou, čo opäť veľmi krásne ilustruje, že pani ministerka, toto ministerstvo vôbec nevie pomôcť našim potravinárom a takýmito, by som povedal, kúskami, husárskymi kúskami sa snaží ako keby urobiť dymovú clonu, ale v s skutočnosti to ten zvrat nespôsobí. Ďakujem.
Šimečka, Michal, podpredseda NR SR (2024-05-14):
Ďakujem pekne. Otváram všeobecnú rozpravu, do ktorej som nedostal žiadnu písomnú prihlášku, a preto sa pýtam, či sa niekto chce do rozpravy prihlásiť ústne. Pán poslanec Štefunko, nech sa páči.
Číž, Miroslav, podpredseda NR SR (2015-09-24):
Ďakujem pekne, vážený pán minister. Desiatu otázku sme vyžrebovali pre pána poslanca Alojza Přidala, a to tiež pre ministra zdravotníctva Slovenskej republiky. Otázka znie: „Pán minister, bude ďalším šéfom Všeobecnej zdravotnej poisťovne opäť Košičan, aby sa nepretrhli nitky?“ Len musím vám so žiaľom a so smútkom v srdci, pán poslanec, oznámiť, že práve uplynula hodina otázok, takže... (Reakcie z pléna.) Áno, tak je mi to skutočne rovnako ľúto ako vám, takže. (Smiech v sále.) Len napriek tomu ten proste uplynutý čas je veľmi vážnou veličinou, to sa nám práve stalo. Takže, kolegyne, kolegovia, čas na hodinu otázok uplynul, preto končím tento bod programu. Zároveň poprosím členov vlády, aby zotrvali ďalej v rokovacej sále, pretože nasledujú písomné odpovede na interpelácie a písomné odpovede na interpelácie. Trojminútovú prestávku ešte, aby sme dali k dispozícii priestor technikom, aby upravili tabuľu. (Prestávka.) (Po prestávke.)
Blanár, Juraj, podpredseda NR SR (2021-12-09):
Vážené panie poslankyne, páni poslanci, dovoľte, aby som vás informoval o závere poslaneckého grémia, ktoré zasadalo v súvislosti s podaním návrhu na doplnenie prebiehajúcej aktuálnej schôdze o návrhu uznesenia, ktorý bol predložený za poslanecký klub strany SMER – sociálna demokracia. Pán predseda Národnej rady požiada ústavnoprávny výbor príslušnou formuláciou na to, aby zaujal stanovisko v rámci jeho kompetencií k tomuto výkladu, na ktorý máme rôzne názory. Toľko zo záverov grémia a budeme pokračovať v rokovaní v druhom čítaní o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to parlamentná tlač 705, informácia výboroch je pod parlamentnou tlačou 705. V rozprave by mal teraz vystúpiť ďalší, ktorý je prihlásený, a je to pán poslanec Raši, ktorému udeľujem slovo. Po ňom sa pripraví pán poslanec Marek Krajčí. Poprosím pána navrhovateľa, pána ministra, už je tu, ďakujem. A rovnako poprosím pána spravodajcu, ktorý, vidím, že sa rovnako presúva. Takže, pán poslanec Raši, môžete sa ujať slova. (Pokračovanie rokovania o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 705.)
Hrnčiar, Andrej, podpredseda NR SR (2016-06-16):
Končím možnosť nahlásenia sa s faktickými poznámkami. Na vystúpenie pána poslanca sú štyri faktické poznámky. Nech sa páči, pán poslanec Dostál.
Hort, Milan, podpredseda NR SR (2011-02-03):
Ďakujem pekne. Pán poslanec, je tu priestor na vašu doplňujúcu otázku. Nech sa páči.
Smolíková, Eva, poslankyňa NR SR (2017-11-30):
Pán predsedajúci, dajte hlasovať o návrhu zákona ako o celku s odporúčaním gestorského výboru ho schváliť.
P. Paška, predseda NR SR: (2008-04-08):
(Prerušenie rokovania o 12.00 hodine.) (Pokračovanie rokovania o 14.00 hodine.)
Hrnčiar, Andrej, podpredseda NR SR (2018-11-27):
Kotleba.
Glváč, Martin, podpredseda NR SR (2019-10-15):
Ďakujem. Otváram všeobecnú rozpravu. Do rozpravy som dostal jednu písomnú prihlášku, za klub OĽANO pán poslanec Heger. Nie je prítomný, takže stráca poradie. Pýtam sa, či sa chce do rozpravy prihlásiť niekto ústne. Pán poslanec Ivan. Končím možnosť prihlásiť sa. Nech sa páči.
Danko Andrej, predseda NR SR (2016-09-06):
Prosím prezentujme sa a hlasujme. (Hlasovanie.) Prítomných 146 poslancov, za 82, proti 21, zdržalo sa 43 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
B. Bugár, podpredseda NR SR: (2002-06-20):
M. Maxon, poslanec: Prekvapilo ma vaše konštatovanie, že prebieha nejaké rokovanie medzi výborom pre financie, rozpočet a menu a ministerstvom financií. Som členom tohto výboru a neviem o tom, že by takéto rokovanie prebiehalo, takže vaše rozhodnutie nepovažujem za opodstatnené.
Číž, Miroslav, podpredseda NR SR (2015-12-04):
Kolegyne, kolegovia, vystúpili všetci riadne prihlásení rečníci v rozprave písomne. Tak sa teraz pýtam, kto sa hlási ústne do rozpravy? Páni poslanci Lipšic, Galko, Fronc, Viskupič, Hlina, Fedor, Žitňanská, pani poslankyňa. Nikto iný? Ak nikto iný, uzatváram možnosť prihlásiť sa do rozpravy ústne. Slovo odovzdávam pánovi Lipšicovi.
Sulík, Richard, predseda NR SR (2011-04-05):
Ďakujem. S faktickými poznámkami sa prihlásili desiati poslanci. Uzatváram možnosť sa prihlásiť. A slovo má pán poslanec Raši.
Blanár, Juraj, podpredseda NR SR (2020-12-08):
Vážené pani poslankyne, páni poslanci, teraz máte možnosť sa prihlásiť ústne do rozpravy. Traja, štyria. Končím možnosť prihlásiť sa ústne do rozpravy. Ako prvý vystúpi pán poslanec Miroslav Suja, nech sa páči.
P. Hrušovský, predseda NR SR: (2005-06-30):
(Hlasovanie.) 136 prítomných, 71 za návrh, 11 proti, 52 sa zdržalo, 2 nehlasovali. Bod 34 zo spoločnej správy sme schválili.
Žitňanská, Lucia, poslankyňa NR SR (2014-03-20):
Ďakujem pekne. Ja sa chcem ospravedlniť, že som skákala do reči pánovi poslancovi. Mojím cieľom bolo len povedať, že tá ďalšia veta, čo ste, pán poslanec, citovali, že manželstvo, rodičovstvo a rodina sú pod ochranou zákona, to je citácia dnešného znenia ústavy, pretože ste prepísali aj to, čo je v tom článku dnes. Čiže to nie je nóvum, to nóvum je tam to manželstvo. To je všetko.
Pellegrini, Peter, predseda NR SR (2015-12-09):
Dobre, ďakujem pekne. Vy aj ste prihlásený, vy potom budete na tabuli znovu uvedený. Takže s faktickou poznámkou na vaše vystúpenie dvaja páni poslanci, pán poslanec Kvasnička a pán poslanec Droba. Pán poslanec Kvasnička.
A. Záborská, poslankyňa: (2002-04-09):
J. Migaš, predseda NR SR: Mobilné telefóny, prosím, aby ste vypli. Návrh bol, aby sme prerokovali uvedený zákon v druhom čítaní. Hlasujeme. (Hlasovanie.) Prítomných je 112 poslancov, za 43, proti 18, zdržalo sa 49, nehlasovali. 2. Konštatujem, že Národná rada sa uzniesla, že tento návrh zákona neprerokuje v druhom čítaní. Ďakujem, pani poslankyňa. Nech sa páči, pán poslanec Brocka. Zopakujem návrh, t. j. budeme hlasovať o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon číslo 366/1990 Zb. o daniach z príjmov v znení neskorších predpisov , tlač 1301. Nech sa páči, uveďte hlasovanie, pán poslanec.
Nachtmannová, Oľga, poslankyňa NR SR (2014-11-08):
No väčšinou, väčšinou tá strana pravice nemá veľmi rada to, čo hovorím, takže väčšinou sa to stále opakuje, ale ja si aj tak poviem svoje. Uvedomme si jedno, my nikdy do ruského vplyvu patriť nebudeme. Máme úplne iné základy. Ale to neznamená, že budeme sa tak pozerať, ako sa jednostranne pozeráte vy. My buďme šťastní, že máme premiéra, ktorý sa pozerá na úplne všetky svetové strany, a s tým neurobíte nič a, chvalabohu, to tak je. (Potlesk.)
B. Bugár, podpredseda NR SR: (2002-07-09):
Vážená Národná rada, chcem vás informovať, že vzhľadom na to, že sme zajtra presunuli ako prvý bod bod č. 33, návrh poslancov Národnej rady Slovenskej republiky Milana Benkovského, Mariána Anteckého a Imricha Tótha na vydanie uznesenia Národnej rady Slovenskej republiky o schválení paušálnych náhrad a cestovných náhrad pri zahraničných cestách predsedu a podpredsedov Najvyššieho kontrolného úradu, takže zajtra začneme týmto bodom, ale nezačneme o deviatej, lebo ešte zasadajú výbory, takže zajtra budeme pokračovať v rokovaní Národnej rady o 10.00. Prerušujem rokovanie a pokračujeme zajtra o 10.00. (Prerušenie rokovania o 18.46 hodine.)
Brixi, Otto, poslanec NR SR (2015-05-13):
Ďakujem pekne, pán kolega. Ja som na úvod veľmi rád, že tá debata neskĺzla do nejakej politickej úrovne, ale že sme si skutočne zachovali pomerne vecný charakter, ale na strane druhej musím povedať, že som čakal od vás, ako aj od športovca, ako aj od človeka, ktorý sa tejto téme venuje už roky, omnoho, omnoho viac. A, žiaľbohu, vo vašom vystúpení pri mnohých tých pasážach som mal pocit, a to úprimný, že vôbec ste nečítali ten návrh zákona a neviete, o čom pojednáva. Čiže skúsim čisto iba faktograficky uviesť také tie najväčšie pripomienky k tomu vášmu vystúpeniu, ktoré som tam zachytil. Samotný návrh zákona sa bude týkať iba športovcov, ktorých dôchodok nepresiahne úroveň, ktorá je v zákone stanovená. Pokiaľ máte pocit, že existujú športovci typu Zdena Cígera a obdobní, ktorí nepochybne mali vyššie príjmy a nepochybne odvádzali aj vyššie peniaze v rámci odvodov, tak ich sa tento zákon asi dotýkať nebude. A myslím si, že pre 50 alebo 100 eur nebude mať z nich nikto ani morálnu, ani spoločenskú povinnosť žiadať o takýto príspevok, keďže ich finančná situácia ich k tomu netlačí. Čo sa týka šachistov a obdobných športov, máme uznaných 35 olympijských športov, v ktorých neboli alebo nie sú priamo účastní olympiády, avšak aj po dohode a konzultáciách nielen so zväzmi olympijských športov a paralympijským zväzom, ale aj ministerstvami sme im nedokázali jednoducho kvantifikovať objem športovcov, o ktorých tieto samotné športy na Slovensku v rámci nejakého úspechu pojednávajú, a preto sme sa rozhodli, že v samotných tých športoch keďže neboli ešte účastní olympiády, iba sú uznané, momentálne nebudeme zaraďovať tieto športy do kategórie štátnej podpory, lebo nevznikol na to spoločenský a medzinárodný dopyt. Ak sa tak stane a ktorýkoľvek z týchto športov sa tam prebojuje, myslím si, že automaticky získa nárok ten úspešný športovec na takéto umiestnenie. Ďakujem pekne. Ja sa potom ešte asi prihlásim.
M. Hort, podpredseda NR SR: (2008-10-22):
To bolo vystúpenie pána spravodajcu v rozprave. S faktickými poznámkami sa nehlási na jeho vystúpenie nikto. Uzatváram preto rozpravu k tomuto návrhu zákona. Pýtam sa pána ministra, či chce vystúpiť k tomuto návrhu. Nie. Ani pán spravodajca nepotrebuje právo záverečného slova. Takže preruším rokovanie aj o tomto bode programu a takisto budeme hlasovať o 11.00 hodine. Teraz nasleduje štvrtý v poradí zákon, ktorý spadá do ingerencie pána ministra. Je to prvé čítanie o vládnom návrhu zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Tento vládny návrh zákona ste dostali ako tlač 768 a návrh na jeho pridelenie na prerokovanie výborom je v rozhodnutí č. 794. Opäť odovzdávam slovo pánovi podpredsedovi vlády a prosím ho, aby uviedol tento vládny návrh zákona. Nech sa páči, pán podpredseda, máte slovo.
Laurenčík Milan, podpredseda NR SR (2021-05-28):
Pán poslanec, skúste, prosím, do mikrofónu, lebo vás nie je počuť.
Grausová, Natália, poslankyňa NR SR (2018-02-14):
Ďakujem. Ďakujem ti, Marian, za tvoje vystúpenie. Ďakujem ti aj za to, že si spomenul Izrael, ktorý je veľkým, teda jednoducho obrovským vzorom pre mnohých poslancov v tejto Národnej rade a v tom by som aj súhlasila, že naozaj z Izraela by sme si v mnohých veciach mali zobrať príklad, a mal by byť v niektorých veciach, v tých dobrých, ktoré má, aj naším vzorom, čo, žiaľ, tí poslanci práve, ktorí Izrael obdivujú, ale za vzor si ho neberú. Chcem povedať, že je tu množstvo posla..., a na pána Klusu, že som zvedavá, teda keď má taký názor aj SaS, ja budem rada vidieť, sledovať, ako pán Martin Klus zahlasuje pri tomto návrhu zákona pri hlasovaní. Je tu množstvo poslancov, ktorí sa zubami-nechtami držia svojej funkcie a svojich peňazí a ukáže sa pri hlasovaní o tomto návrhu. Vtedy uvidíme, komu záleží a komu nezáleží na Slovenskej republike a na ich, na jej občanoch. Nech sa deje čokoľvek, hlavne že oni sú za vodou, hlavne že oni majú svoje istote, istoty a svoje peniažky, ktorých sa im stále máli. A nebola, naozaj tých 50 poslancov by nebola žiadna škoda. Ďakujem.
Krajniak, Milan, poslanec NR SR (2016-06-07):
Pán podpredseda, nedá sa to urobiť tak, ak má niekto pocit – lebo mne sa to tiež už viackrát stalo -, že mu neberie faktickú, že môže prísť k predsedajúcemu nahlásiť? Viete, aby bol v poradí, ak má pocit, že mu to nevzalo faktickú. Fyzicky príde, že chcel by som mať faktickú, nevzalo mi to.
M. Kovačócy, poslanec: (2008-12-02):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1056 z 22. októbra 2008 pridelila vládny návrh zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré ste obdržali v spoločnej správe. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1 až 4 spoločne a tieto schváliť. Gestorský výbor na základe stanovísk výborov k vládnemu návrhu zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k vládnemu návrhu zákona o prevencii kriminality a inej protispoločenskej činnosti a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 216 na svojej 48. schôdzi. Ďakujem, pani predsedajúca. Prosím, otvorte rozpravu k tomuto návrhu zákona.
Viskupič, Marián, poslanec NR SR (2021-03-30):
Veľmi pekne ďakujem za pripomienky kolegov a asi by som aj ja poprosil skôr asi pána ministra povedať pár slov, teda ku novému zákonu hazardu, bude to presnejšie. Ďakujem.
Pellegrini, Peter, predseda NR SR (2015-11-12):
Prezentujme sa a hlasujeme o návrhu zákona ako o celku s odporúčaním gestorského výboru schváliť. (Hlasovanie.) Prítomných 134 poslancov, za hlasovalo 103, zdržalo sa 30 poslancov, nehlasoval 1. Konštatujem, že sme schválili vládny návrh zákona o alternatívnom riešení spotrebiteľských sporov. Pani poslankyňa Košútová teraz uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách (tlač 1642). Je to bod 53 nášho schváleného programu. Nech sa páči, pani poslankyňa, máte slovo, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov , tlač 1642.)
Mihalik, Marcel, poslanec NR SR (2022-03-17):
Ďakujem vám za slovo, pán predseda. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Podmanický, Ján, poslanec NR SR (2021-11-09):
Ďakujem za slovo. Vážený pán predseda, dovoľte mi, aby som predniesol procedurálny návrh, ktorý smeruje k spôsobu prerokovania tejto veci. Osobitne ho adresujem pánovi spravodajcovi Cmorejovi. Je to úplne nevídané, čo pán spravodajca ste urobili teraz, že ste tu pokrikovali na predkladateľku o tom, ktoré pozmeňujúce návrhy, o ktorých pozmeňujúcich návrhoch dáte hlasovať, resp. nedáte hlasovať. Toto som ja nezažil v parlamente, že by tu spravodajca začal vykrikovať na predkladateľa návrhu zákona, že on nedá hlasovať o nejakom pozmeňujúcom návrhu. To čo je, prosím vás pekne? To čo si dovoľujete? To už jednoducho v tom, v tej honbe za, v tom ošiali toho boja proti jednému normálnemu a správnemu zákonu, vy jednoducho sa nebojíte prekračovať akékoľvek hranice slušnosti a normálnosti? Ja sa budem čudovať pani poslankyni Záborskej, ak potom... (Prerušenie vystúpenia časomerom.)
Shahzad, Silvia, poslankyňa NR SR (2018-05-25):
Vážená pani predsedajúca, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 970. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1020 z 24. apríla 2018 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pani predsedajúca, otvorte všeobecnú rozpravu.
Kollár, Boris, predseda NR SR (2023-02-17):
Rokujeme o zákone vrátenom prezidentkou, a preto pristúpime k tretiemu čítaniu bez hlasovania. Otváram rozpravu v rámci tretieho čítania. Hlási sa niekto do rozpravy? Nie, vyhlasujem rozpravu za skončenú. Budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Kyselica, Lukáš, poslanec NR SR (2022-11-08):
Ako o ďalšom budeme hlasovať o pozmeňujúcom návrhu poslanca Kremského.
Laššáková, Jana, podpredsedníčka NR SR (2014-07-01):
Pán poslanec Mikloško.
Pellegrini, Peter, predseda NR SR (2015-03-19):
Ďakujem pekne. Čas určený na hodinu otázok uplynul, preto končím tento bod programu. Ďakujem, pán minister. Zároveň prosím tých členov vlády, ktorí zotrvajú na bode interpelácie, aby zotrvali v rokovacej sále. Budeme, vážené panie poslankyne, vážení páni poslanci, rokovať o bodoch, ktorými sú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky a interpelácie poslancov . Predseda vlády pán Róbert Fico sa písomne z rokovania o týchto bodoch programu ospravedlnil. Svojím zastupovaním poveril podpredsedu vlády pre investície Ľubomíra Vážneho, ktorého prosím, aby oznámil, kto z členov vlády bude zastupovať neprítomných členov vlády. Nech sa páči, pán podpredseda.
Laššáková, Jana, podpredsedníčka NR SR (2014-12-04):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala písomnú prihlášku. Pýtam sa, kto sa hlási do rozpravy ústne? Pán poslanec Kuffa. (Reakcia z pléna: Štefan, nesklamal si.) Poprosím vás, vystúpte. Je všeobecný súhlas? Áno, nech sa páči, vystúpte, aby sme tento bod ukončili, a ráno pokračujeme potom tlačou 1215. Nech sa páči, pán poslanec Kuffa, máte slovo.
Bugár, Béla, podpredseda NR SR (2017-10-10):
Pán poslanec, ale to sa neoznamuje pomocou povedzme mikrofónu iného poslanca. (Smiech v sále.) Takže vás chcem požiadať, aby ste normálne na budúce išli tam hore, tam sedia technici... (Prerušenie vystúpenia poslancom).
P. Paška, predseda NR SR: (2008-09-17):
(Hlasovanie.) 135 prítomných, 134 za, 1 sa zdržal. Konštatujem, že sme návrh pridelili výborom a určili lehoty na jeho prerokovanie. Pán poslanec Jasaň uvedie teraz hlasovanie v prvom čítaní o návrhu poslanca Národnej rady Slovenskej republiky Vladimíra Palka na vydanie zákona, ktorým sa mení zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov . Je to tlač 752.
P. Paška, predseda NR SR: (2007-06-27):
Pani poslankyňa, nech sa páči, máte slovo.
Sulík, Richard, predseda NR SR (2010-11-03):
Ďakujem pekne. No, pýtam sa, či sa chce do rozpravy prihlásiť niekto ústne. Pán Blanár, do rozpravy? Tak. Takže dve hlásenia. Uzatváram možnosť sa prihlásiť do rozpravy ústne. A slovo má pán Petrák.
Raši, Richard, poslanec NR SR (2013-10-24):
Ďakujem pekne. Aby sme nezabudli, vo vystúpení pána poslanca Novotného ste si určite všimli okrem mnohých iných faktov, že, tak ako ministerka zdravotníctva, požiadal Úrad pre dohľad nad zdravotnou starostlivosť o prešetrenie tohto prípadu. Predtým to urobila pani ministerka a doteraz nebola odpoveď, lebo prípad prešetrujú nezávislí odborníci. Čiže keď pán poslanec Novotný požiada úrad, ktorému asi dôveruje, keď ho požiadal a keď ešte nemáme z neho výsledok, tak ako môžeme súdiť ministerku za niečo, čo nie je potvrdené inštitúciou, ktorá funguje ako inštitúcia, ktorá ako jediná je kompetentná sa vyjadriť k postupu lege artis alebo non lege artis? Tak buď ten úrad neuznávate, ale potom sa ho nepýtam a potom nemá zmysel čakať na jeho vysvetlenie, ale keď sa raz požiadalo, Úrad pre dohľad nad zdravotnou starostlivosťou vznikol za ministra Zajaca, keď pán predseda Novotný bol veľmi aktívny nielen v privatizácii, ale aj v zdravotníckej politike, tak pokiaľ doteraz ten úrad pracuje a má takúto kompetenciu, tak spájať veci a súdiť niekoho, kým nie je vyslovený názor nezávislého odborníka, je úplne scestné. Ďakujem. (Potlesk.)
Muňko, Dušan, poslanec NR SR (2014-11-10):
Poprosím vás, páni poslanci, o kľud. Pán minister, veľmi dobre ste vystihli boj s korupciou, to, čo tu prezentuje opozícia pri voľbe generálneho prokurátora. Keby pán prokurátor Čentéš nebol zoškartoval vec, ktorú uviedol tu predkladateľ, tak možno by pán predkladateľ dneska nesedel tam, kde sedí, a sedel by niekde inde, pretože na Generálnej prokuratúre funguje server a to, čo je raz na ňom vytlačené, takže vždycky sa to dá z neho stiahnuť. Pokiaľ ale ide o druhú vec, sedíme tu kvôli zdravotníctvu, zabúda opozícia, kto nastavil zákon. Bol to pán Zajac, veriteľ, 3,4 mld. Zdravotné poisťovne kto zriadil v počte šesť? Bol to SMER alebo kto ich zriadil? A môžem menovať ďalšie veci, ktoré tuná boli a sú, pokiaľ ide o zdravotníctvo. Zdravotníctvo je veľmi zložitý problém. Od začiatku bolo nastavené veľmi zle, pokračuje sa v tom. A ešte bude dlho trvať, aby sa napravili tie chyby, ktoré tam sú, ale premiér razantne konal, čo sa týka aj zdravotnej poisťovne Dôvera, kde sa snažil obmedziť zisk, a takisto razantne konal aj teraz, keď navrhol odvolanie, aby sa svojich postov vzdali ministerka zdravotníctva aj podpredsedníčka Národnej rady.
Paška, Pavol, predseda NR SR (2012-10-17):
Hlasujeme. (Hlasovanie.) 138 prítomných, 87 za, 1 proti, 49 sa zdržalo, 1 nehlasoval. Návrh sme schválili.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 86, proti 38, zdržali sa 4. Konštatujem, že sme schválili vládny návrh zákona o publikáciách . Teraz budeme hlasovať, kolegovia, už len dve hlasovania. Teraz budeme hlasovať o bode 27 schváleného programu, ktorým je druhé čítanie o návrhu poslanca Fecka na vydanie zákona, ktorým sa mení a dopĺňa zákon č. 369/1990 Zb. o obecnom zriadení, tlač 927. Prosím spoločného spravodajcu z výboru pre verejnú správu a regionálny rozvoj pána poslanca Petra Dobeša, aby hlasovanie uvádzal. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 927.)
Heger, Eduard, poslanec NR SR (2018-09-17):
Ja už len na záver chcem poďakovať predkladateľom. Tak ako povedal aj môj kolega Martin Fecko, že, Karol, nielen ty, ale aj s tvojimi kolegami dokazujete, že naozaj k baníctvu pristupujete komplexne a zodpovedne, že nie je to len o tom, že by ste chceli bane zatvárať, že naozaj sa zaujímate aj o bezpečnosť ľudí, čo ste vlastne potvrdili aj týmto samotným návrhom. Takže aj odo mňa vďaka.
Ďurica, Ondrej, poslanec NR SR (2022-06-21):
Ďakujem za slovo, pán podpredseda. Pán kolega Gyimesi, vy ste spomenul v tej svojej poslednej reči taký zaujímavý a, samozrejme, aj pravdivý argument, že Slovensko nie je len Bratislava a že občania na východe Slovenska sú vďační hoc za desať euro, ktoré dostanú ako príspevok alebo ako nejakú pomoc, že to je pre nich takisto peniaz. To ja vôbec nespochybňujem. Len tento istý argument nepoužijete v situácii alebo teda v téme samospráv a toho, ako pri tomto návrhu utrpia samosprávy, obce. A predovšetkým na východe sú drobné obce, ktoré už teraz majú svoje existenčné problémy a tento zákon im spôsobí ešte väčšie problémy. Toto neuvádzate, hoci teda ste sa vyjadril, že budete bojovať za občanov bez ohľadu na to, či sa to kolegom vašim koaličným zo SaS-ky páči alebo nie. To je, si myslím, také jednostranné a nie celkom férové, keď neberiete do úvahy aj tento fakt a túto skutočnosť, ktorá z tohto návrhu zákona vyplýva. A čo sa týka toho, že ste tu spomenul, že tu nie je pán Matovič ako minister financií, tak nemusí tu byť, pretože tento návrh zákona je o ňom, takže tá diskusia, tá polemika a tieto argumenty, ktoré tu zaznievajú, sú úplne logické bez ohľadu na to, či tu sedí, alebo nesedí. A čo sa týka ešte toho krúžkovného, tak ja vám poviem, že ľudia nie sú nadšení z toho, aký mechanizmus ste pre nich vymysleli, pretože ľudia potrebujú tankovať, najlepšie na Slovensku, nie v Maďarsku, ľudia potrebujú nakupovať na Slovensku za normálne ceny, a nie v Poľsku. A to vaše krúžkovné, tak to berú, berú ako niečo, čo si zase vymyslel Matovič vo svojej hlave. A toto je, toto je pohľad občanov na tento návrh zákona. Takže toľko asi k tomu, čo... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-06-20):
Pani poslankyňa Remišová.
Šeliga, Juraj, podpredseda NR SR (2020-04-29):
(Krátka pauza.) Ospravedlňujem sa. Ďakujem. Pán poslanec Jílek, nech sa páči.
P. Farkas, poslanec: (2006-03-15):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku Národnej rady, t. j. doručenie návrhu najmenej 15 dní pred schôdzou Národnej rady, na ktorej sa uskutočňuje jeho prvé čítanie. Podpredseda Národnej rady, poverený výkonom právomoci predsedu Národnej rady, posúdil uvedený návrh podľa § 70 ods. 1 zákona o rokovacom poriadku Národnej rady a podľa legislatívnych pravidiel zaradil ho na rokovanie 60., teda dnešnej schôdze Národnej rady. Ako spravodajca výboru pre financie, rozpočet a menu v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, ktoré sú uvedené v § 67 a 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. A z hľadiska vecného a odborného zastávam stanovisko podobné ako pán predkladateľ, pán podpredseda vlády to predniesol vo svojom úvodnom slove. Po rozprave budem odporúčať prideliť tento vládny návrh zákona na prerokovanie v rámci druhého čítania výboru okrem výboru pre financie, rozpočet a menu ako gestorskému aj výboru pre sociálne veci a bývanie a ústavnoprávnemu výboru. Ďakujem. Skončil som, pán podpredseda.
P. Hrušovský, podpredseda NR SR: (2001-09-06):
Predtým ešte s faktickou poznámkou sa hlási pán poslanec Zelník.
Grendel, Gábor, podpredseda NR SR (2022-05-04):
Ďakujeme za informáciu. A teraz ešte nasleduje prvé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 979. Návrh na jeho pridelenie na prerokovanie výborom je v rozhodnutí č. 1019. Opäť prosím pána ministra životného prostredia, aby vládny návrh zákona uviedol.
V. Veteška, podpredseda NR SR: (2005-06-30):
Ľ. Navrátilová, poslankyňa: Ešte sme sa nemohli ústne prihlásiť.
B. Bugár, podpredseda NR SR: (2003-02-27):
(Hlasovanie.) Prítomných je 117 poslancov, za 85, proti 15, zdržalo sa 17. Konštatujem, že Národná rada schválila, aby sme tento návrh prerokovali v treťom čítaní. Otváram rozpravu v rámci tretieho čítania a pýtam sa, či sa hlási niekto do rozpravy. Nie je to tak. Vyhlasujem rozpravu v rámci tretieho čítania za skončenú. Pani spravodajkyňa, nech sa páči.
Poliačik, Martin, poslanec NR SR (2012-11-30):
Ja len veľmi stručne. Ďakujem, Alojz, že si prečítal v podstate požiadavky protestujúcich pred vládou aj pred Národnou radou, ktorí dnes prišli. Som veľmi rád, že to, čo predtým bolo uzavreté v úzkom kruhu pána alebo pánov ministrov a odborárov, sa naozaj mení na občiansku iniciatívu, v ktorej učitelia, rodičia aj študenti spolu formulujú podmienky pre to, aby sa veci v školstve zmenili k lepšiemu. A ešte raz vyjadrujem plnú podporu. Ďakujem.
T. Cabaj, podpredseda NR SR: (2009-10-15):
Chcem upozorniť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím pani spoločnú spravodajkyňu, aby uviedla hlasovanie.
Pellegrini, Peter, predseda NR SR (2015-06-16):
Ďakujem pekne. Pani poslankyňa Gibalová.
Blanár, Juraj, podpredseda NR SR (2022-03-18):
Vyhlasujem všeobecnú rozpravu za uzavretú. Pán navrhovateľ, záverečné slovo? Nie? Pán spravodajca rovnako nie. Takže budeme o tomto návrhu hlasovať v utorok o jedenástej hodine. Prerušujem rokovanie o tomto bode programu. A pristúpime k nasledujúcemu bodu programu, ktorým je prvé čítanie o návrhu poslancov Národnej rady Slovenskej republiky Mariana Kotlebu, Martina Beluského, Mareka Kotlebu a Petra Krupu na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , parlamentná tlač 902 a návrh na pridelenie výborom je v rozhodnutí č. 945. Udeľujem slovo pánovi poslancovi Beluskému za skupinu poslancov, aby tento návrh predniesol. Nech sa páči.